ད་ལྟར་ངས་དགེ་བཤེས་ཚུལ་ཁྲིམས་རྒྱལ་མཚན་ལགས་ཀྱི་མདུན་ནས་སློབ་སྦྱོང་བྱེད་རྒྱུ་རག་པ་དེར་ང་རང་དགའ་པོ་ཞེ་དྲག་འདུག།ང་ག་ཚོད་དགའ་པོ་ཡོད་པ་བཤད་ཐུབ་ཀྱིན་མེད།མི་ཚེའི་ནང་ལ་ང་ཐེངས་དང་པོར་དེ་འདྲ་དགའ་ཚོར་སྐྱེས་པ་རེད།ལོ་བཅུ་དྲུག་སྐབས།ང་ལ་རང་དབང་ཐོབ་པ་རེད།ཕ་མ་ནི་མེད།སོ་སོའི་ཚོར་བ་སྐྱེལ་བར་ཞོར་ལས་ལས་ཀ་བྱས་ཀྱིས་ཡོད།ང་ཆོས་ཚོགས་ནང་བསྡོད་ཀྱིན་ཡོད།ང་འོག་ཁང་ལ་བསྡོད་ཀྱིན་ཡོད།ཐོག་རྩ་དང་པོར་དགའ་ལྡན་ཤར་རྩེ་གྲྭ་ཚང་ནས་ཕེབས་པའི་དགེ་རྒན་མཁས་པ་ཞིག་བཞུགས་ཀྱིན་ཡོད།ཁོང་ནི་རྒྱུད་པ་གཙང་མ་དང་ཉམས་ལེན་ཅན་ཡིན་པས་ངས་ཁོང་གི་མདུན་ནས་ལམ་རིམ།སྔགས་དང་མཆོད་པ་བཟོ་སྟངས་སོགས་སྦྱོང་ཀྱིན་ཡོད།རྗེ་བཙུན་མི་ལ་རས་པ་ནང་བཞིན་ངས་ཡང་སོ་སོའི་དགེ་བའི་བཤེས་གཉེན་གྱི་ཞབས་ཞུ་ཞུས་ཀྱིན་ཡོད།ཁོང་ལ་ཞལ་ལག་གྲ་སྒྲིག་བྱེད་པ་དང་།རྒན་གྱི་ཆེད་དུ་ཉོ་ཆ་རྒྱག་ཡ།རྒན་ལ་ལྟ་རྟོག་བྱས་ཀྱིན་ཡོེད།མཚམས་མཚམས་ཁོང་ཕྱི་ལོག་ཕེབས་དུས་ང་ཁོང་དང་མཉམ་དུ་འགྲོའི་ཡོད་པས་ཁོང་གིས་ཁུག་པ་འཁྱེར་བའི་གོ་སྐབས་རག་གིན་ཡོད།ང་ཁོང་གིས་ཁུག་མ་འཁྱེར་རྒྱུར་དགའ་པོ་ཞེ་དྲག་ཡོད།ང་ཁོང་གི་ཕྱག་མཛོད་ཡིན་པའི་བསམ་བློ་འཁོར་གྱིན་ཡོད།དེར་བརྟེན་སེམས་ནང་ང་འཛིན་ཏོག་ཙམ་སྐྱེས་ཀྱིན་ཡོད།ང་ལ་སྤོབས་པ་ཡང་ཆེན་པོ་བསླེབས་སོང་།དགེ་བཤེས་ལགས་ཡ་མར་འགྲོ་སྐབས་སྤོབས་པ་སླེབས་ཀྱི་ཡོད་དང་ང་ཁོང་དང་མཉམ་དུ་ཉོ་ཆ་རྒྱབ་སར་འགྲོའི་ཡོད།མཚམས་མཚམས་ཁོང་ཉོ་ཆ་བསྐྱོན་སར་ཡ་མར་ཕེབས་ཀྱིན་རེད།དེར་ཁོང་མི་གཞན་དང་གང་འདྲ་སུ་འབྲེལ་བ་གནང་གིས་ཡོད་མེད་ང་ལྟ་འདོད་ཡོད།ཁོང་གིས་ཆོས་ཚོགས་ནང་དགེ་ཕྲུག་ཚོའི་མཉམ་དུ་ཕན་ཚུན་ལྟོས་རེ་གནང་བ་མཇལ་མྱོང་ཡོད།ཁོང་སྤྱི་སྤྱོད་རླངས་འཁོར་དང་ཚོང་ཁང་།དངུལ་ཉེར།ཟ་ཁང་ནང་ལ་སོགས་པར་མི་ཚང་མ་ལ་མཐུན་སྒྲིལ་གནང་བ་མཇལ་མྱོང་ཡོད།ཁོང་མི་ཚང་མ་ལ་ཕན་སེམས་ཆེན་པོ་ཡོད་པས་ཁོང་གིས་འདི་འདྲ་གནང་བ་མཇལ་དུས་སེམས་ནང་དགའ་ཚོར་ཆེན་པོ་སྐྱེས་ཀྱིན་ཡོད།དེ་འདྲ་གནང་བ་འགྲིག་པ་རེད།